Før Hedleys tid var slike lokomotiver altfor tunge for den skinnegangen som da fantes. Mens de fleste baner brukte kabeldrift med stasjonære dampmaskiner, hadde diverse andre ordninger også vært prøvd. William Chapman i Butterley Company prøvde i 1812 å bruke en dampmaskin som trakk seg selv langs en kabel, mens Brunton i det samme firmaet hadde bygget den enda mindre vellykkede «mekaniske damphest».